Komisijos duomenimis, 2023 m. spalio mėn. ES vidutinė didmeninė viščiukų broilerių skerdenų (A kokybės klasės ,,65 proc. viščiukas“) pardavimo kaina siekė 267,35 EUR/100 kg ir buvo 1,11 proc. mažesnė nei šių metų rugsėjo mėn., ir 2,9 proc. didesnė nei prieš metus.

Analizuojamu laikotarpiu brangiausiai vištiena kainavo Vokietijoje (417,07 EUR/100 kg), Austrijoje (342,15 EUR/100 kg), Suomijoje (337,42 EUR/100 kg) ir Italijoje (319,41 EUR/100 kg), o pigiausiai – Lenkijoje (164,64 EUR/100 kg), Bulgarijoje (197,88 EUR/100 kg), Rumunijoje (208,85 EUR/100 kg) ir Lietuvoje.

2023 m. spalio mėn., palyginti su 2022 m. spalio mėn., broilerių skerdenų kaina sumažėjo Bulgarijoje – 10,9 proc., Švedijoje – 10,5 proc., Čekijoje – 5,0 proc. ir Slovakijoje – 8,8 proc. Tuo pačiu metu parduodama broilerių mėsa pabrango Graikijoje (6,8 proc.), Vengrijoje (6,3 proc.) ir Lietuvoje.

LVAEI duomenimis, 2023 m. spalio mėn. Latvijoje vidutinė didmeninė viščiukų broilerių skerdenų pardavimo kaina sudarė 277,00 EUR/100 kg, ir palyginti su rugsėjo mėn., padidėjo 0,82 proc. (iki 274,75 EUR/100 kg). Per metus Latvijoje parduodami broileriai pabrango 0,82 proc.

ŽŪDC (LŽŪMPRIS) duomenimis, Lietuvoje parduodamų viščiukų broilerių skerdenų kainos 2023 m. spalio mėn. buvo šiek tiek didesnės nei rugsėjo mėn.

Šaltiniai: EK, LVAEI, ŽŪDC(LŽŪMPRIS)